ભારતીય અંતરિક્ષ અનુસંધાન સંસ્થાન ઈસરો ફરી એકવાર મોટા મિશનને લૉન્ચ કરવા માટે પોતાની કમર કસી રહ્યું છે. ઈસરો પોતાના અંતરિક્ષ અભિયાનને ફરી વાર સપ્ટેમ્બર મહિનામાં શરૂ કરવા જઈ રહ્યું છે અને આગામી 7 મહિનામાં ઈસરો 19 મિશન લૉન્ચ કરશે. ઈસરોના ચેરમેન કે. સિવાને જણાવ્યું કે અમે 19 મિશન શરૂ કરવા જઈ રહ્યા છીએ, જેમાં 10 સેટેલાઈટ અને 9 લૉન્ચ વ્હીકલ સામેલ હશે. આવું પહેલી વખત બની રહ્યું છે જ્યારે ઈસરો આટલા ઓછા સમયમાં પહેલી એકીસાથે આટલાં બધાં મિશન લૉન્ચ કરશે. કે. સિવાને જણાવ્યું કે અમે 15મી સપ્ટેમ્બરથી અમારું ઓપરેશન શરૂ કરીશું, જેની શરૂઆત PSLV C42 મિશનથી થશે, જો કે આ તે સંપૂર્ણપણે કોમર્શિયલ લૉન્ચ હશે. પીએસએલવી સી42 યુકેના સેટેલાઈટ નોવાસાર અને એસ1-4ને લઈ જશે.